BJC กลับสู่ยุคการเติบโตธุรกิจอีกครั้ง แนะซื้ออัพไซด์สูง 29%
BJC กลับสู่ยุคการเติบโตธุรกิจอีกครั้ง แนะซื้ออัพไซด์สูง 29%
2 มิ.ย. 2560

บล.โนมูระ พัฒนสิน ระบุในบทวิเคราะห์วันนี้(2 มิ.ย.) ว่า บริษัท เบอร์ลี่ ยุคเกอร์ จำกัด (มหาชน) หรือ BJC (TP59*) คาดกำไรไตรมาส 2/60 จะเห็นการเติบโตที่โดดเด่น 41% สูงสุดในกลุ่มฯ จากผลบวกการซื้อ BIGC เต็มปี ทำให้ BJC มีความสามารถแข่งขันสูงขึ้น มีระบบเครือข่ายกระจายสินค้าที่แข็งแกร่งครอบคลุมทั่วอาเซียนและพร้อมที่จะเร่งนโยบายเชิงรุกอีกครั้ง โดยกำไรในปีนี้ที่ดีจะมาจากทั้งธุรกิจเดิมของ BJC (เพิ่มกำลังการผลิตปลายปี), BIGC ยังเพิ่มขึ้น (จากฐานกำไรที่ต่ำ) และต้นทุนการเงินลดลง
หลังราคาปรับฐานมากว่า 6 เดือน และเริ่มกลับมายืนได้อีกครั้งและอยู่ในจุดที่สมดุลทั้ง valuation, Consensus earnings  และความคาดหวัง  โดยซื้อขาย ณ PER 32 เท่า  ใกล้เคียงกลุ่มฯ แต่ BJC จะกลับสู่ยุคการเติบโตของธุรกิจอีกครั้ง หลังซื้อ BIGC โดยเฉพาะช่วง 3 ปีนี้ที่จะโดดเด่นกว่ากลุ่มมาก upside เปิดกว้าง 29% และลุ้นเข้าคำนวณใน SET50 รอบใหม่ คาดประกาศผลกลางมิ.ย. และเริ่มมีผลต้น ก.ค.